நியு தெக்ரி

நியு தெக்ரி (New Tehri) வட இந்தியாவின் உத்தராகண்ட் மாநிலத்தில் உள்ள தெக்ரி கார்வால் மாவட்டத்தின் நிர்வாகத் தலைமையிடமும், நகராட்சியும் ஆகும். இந்நகரம் ரிஷிகேஷிலிருந்து 74 கிலோ மீட்டர் தொலைவில் உள்ளது. கிபழைய தெக்ரி நகரம் பகீரதி ஆறும், பிலங்கா ஆறும் கூடுமிடத்தில் உள்ளது. இப்பழைய தெக்ரி நகரம் கார்வால் இராச்சியத்தின் தலைநகராக விளங்கியது. பகீரதி ஆற்றின் குறுக்கே தெக்ரி அணை கட்டிய போது, பழைய தெக்ரி நகரம் மூழ்கியதால், புது தெக்ரி நகரம் நிறுவப்பட்டது.

மக்கள் தொகை பரம்பல்
2011 ஆம் ஆண்டு இந்திய மக்கள் தொகை கணக்கெடுப்பின் படி, 13 வார்டுகளும், 6,175 வீடுகளும் கொண்ட நியு தெக்ரி நகரத்தின் மக்கள்தொகை 24,014 ஆகும். அதில் ஆண்கள் 13,172  மற்றும் பெண்கள்  10,842  ஆக உள்ளனர். பாலின விகிதம் 1000 ஆண்களுக்கு, 823 பெண்கள் வீதம் உள்ளனர். சராசரி எழுத்தறிவு 90.55% ஆகும். மக்கள் தொகையில் 6 வயதிற்குட்பட்ட குழந்தைகள் எண்ணிக்கை 2483  10.34% ஆகும். மக்கள் தொகையில்  இந்துக்கள் 92.15%, இசுலாமியர் 6.63%, சீக்கியர்கள் 0.50% ஆக உள்ளனர். Tehri Population Census 2011

மேற்கோள்கள்

 வெளி இணைப்புகள் 

        Nagar Palika Parishad Tehri (New Tehri)
 New Tehri city, Official website
 Tehri district, Official website
 New Tehri - How To Reach
 New Tehri - General Information 

பகுப்பு:உத்தராகண்ட மாநில ஊர்களும் நகரங்களும்